Inglståd hod insgsamt 13 Museen  vo unterschiedliche Träga. Greßts und äidastes Museum in da Ståd is vom Bayerische Armeemuseum mit ana Sammlung vo Waffn, Ausrüstungsgengständn, Uniformen, Fahnen, Standarten, Gemäjden und Ordn mit'm Schwerpunkt auf da Boarischn Armee. S Museum is im "Neien Schloß" und im "Reduit Tilly" untabracht und deckt de Militärgschichte bis samt am Erstn Wejdkriag ab. Des 1973 eröffnet Deitsche Medizinhistorische Museum, des in da "Oidn Anatomie" untabracht is, zoagt de Entwicklung da Medizin seit da Zeit vom Oidn  Ägyptn und is s oanzige Museum dera Oat in Deitschland. Nem Gengständen vo da Chirurgie hod s Museum aa an botanischn Goatn mit ana Fui vo Arzneipflanzen.